User:MRNSWAMY/sandbox

 ಮಾ.ನಾ.ರಾಮಣ್ಣ (ಎಂ.ಎನ್‌.ರಾಮಣ್ಣ) 

ಮಾಯಸಂದ್ರ ನಾರಸೀದೇವಯ್ಯ ರಾಮಣ್ಣ (ಮಾ.ನಾ.ರಾಮಣ್ಣ) (1-3-1923: 29-6-1989)  ಸ್ವಾತಂತ್ರ್ಯ ಹೋರಾಟಗಾರರು ಮತ್ತು ತುರುವೇಕೆರೆ ವಿಧಾನಸಭಾ ಕ್ಷೇತ್ರದ ಶಾಸಕರಾಗಿ

ಸೇವೆ ಸಲ್ಲಿಸಿದವರು. ಮಾಯಸಂದ್ರ ಗ್ರಾಮ ಪಂಚಾಯಿತಿ ಸದಸ್ಯರಾಗಿ, ತುಮಕೂರು ಜಿಲ್ಲಾ ಸಹಕಾರ ಬ್ಯಾಂಕ್‌ನ ಅಧ್ಯಕ್ಷರಾಗಿಯೂ ಕೆಲಸ ಮಾಡಿದ್ದಾರೆ. ಜೊತೆಗೆ ರಾಜ್ಯ ಅಪೆಕ್ಸ್‌ ಬ್ಯಾಂಕ್‌, ಭೂ ಅಭಿವೃದ್ಧಿ ಬ್ಯಾಂಕ್‌, ಮಾರ್ಕೆಟಿಂಗ್‌ ಫೆಡರೇಶನ್‌ನ ಸದಸ್ಯರಾಗಿಯೂ ಸೇವೆ ಸಲ್ಲಿಸಿದ್ದಾರೆ. ಸಮಾಜ ಸೇವಕರಾಗಿ ರಾಜಕೀಯ ಹಾಗೂ ಸಾಮಾಜಿಕ ಕ್ಷೇತ್ರಕ್ಕೆ ತಮ್ಮದೇ ಕೊಡುಗೆಗಳನ್ನು ನೀಡಿದ್ದಾರೆ.

 ಬಾಲ್ಯ ಹಾಗೂ ನಂತರ 

ಮಾ.ನಾ.ರಾಮಣ್ಣನವರು ಮಾಯಸಂದ್ರದ ನಾರಸೀದೇವಯ್ಯನವರ ಮೂರನೇ ಪುತ್ರನಾಗಿ 1-3-1923 ರಂದು ಜನಿಸಿದರು. ಮಾಯಸಂದ್ರ ಮತ್ತು ಮೈಸೂರಿನಲ್ಲಿ ತಮ್ಮ ವಿದ್ಯಾಭ್ಯಾಸ ಪೂರ್ಣಗೊಳಿಸಿದರು. ಬಾಲ್ಯದಿಂದ ದೇಶಾಭಿಮಾನ ಬೆಳೆಸಿಕೊಂಡಿದ್ದ ಅವರು 19 ನೇ ವಯಸ್ಸಿನಲ್ಲಿ ಕಾಂಗ್ರೆಸ್‌ಗೆ ಸೇರಿ ಸ್ವಾತಂತ್ರ್ಯ ಹೋರಾಟಕ್ಕೆ ಧುಮುಕಿದರು. 1942 ರ ಚಲೇಜಾವ್‌ ಚಳವಳಿ ಹಾಗೂ 1947 ರ ಮೈಸೂರು ಚಲೋ ಚಳವಳಿಯಲ್ಲಿ ಭಾಗವಹಿಸಿದ್ದರು. ಈ ಎರಡೂ ಚಳವಳಿಗಳ ಸಂದರ್ಭದಲ್ಲಿ ರಾಜಕೀಯ ಕೈದಿಯಾಗಿ ಸೆರೆವಾಸ ಅನುಭವಿಸಿದ್ದರು.

 ಸಾಮಾಜಿಕ ಮತ್ತು ರಾಜಕೀಯ ಕ್ಷೇತ್ರಕ್ಕೆ ಪ್ರವೇಶ 

ಸ್ವಾತಂತ್ರ್ಯ ಹೋರಾಟದ ಜೊತೆಗೆ ರಾಮಣ್ಣನವರು ಸಾಮಾಜಿಕ ಹಾಗೂ ರಾಜಕೀಯ ಕ್ಷೇತ್ರಕ್ಕೆ ಪ್ರವೇಶ ಪಡೆದಿದ್ದರು. ತಮ್ಮ ಹೋರಾಟ ಹಾಗೂ ಸಮಾಜ ಸೇವೆಯಿಂದ ಜನರ ಜೊತೆಗೆ ನಿಕಟ ಸಂಪರ್ಕ ಹೊಂದಿದ ಅವರು, 20 ನೇ ವಯಸ್ಸಿನಲ್ಲಿ, 1943 ರಲ್ಲಿ ಮಾಯಸಂದ್ರ ಗ್ರಾಮ ಪಂಚಾಯಿತಿ ಸದಸ್ಯರಾಗಿ ಆಯ್ಕೆಯಾದರು. ಬಳಿಕ ಗ್ರಾಮೋದ್ಧಾರಕ್ಕಾಗಿ ಶ್ರಮಿಸಿದರು. ಮಹಾತ್ಮ ಗಾಂಧೀಜಿಯವರ ಚಿಂತನೆಗಳಿಂದ ಪ್ರಭಾವಿತರಾಗಿದ್ದು, ಆ ಆದರ್ಶಗಳನ್ನು ವೈಯಕ್ತಿಕ ಜೀವನದಲ್ಲೂ ಅನುಸರಿಸಿದರು.

1963 ರಿಂದ 1967 ರವರೆಗೆ ತುಮಕೂರು ಜಿಲ್ಲಾ ಕೇಂದ್ರ ಸಹಕಾರ ಬ್ಯಾಂಕ್‌ನ ಅಧ್ಯಕ್ಷರಾಗಿ ಬ್ಯಾಂಕ್‌ನ ಸಮಗ್ರ ಪ್ರಗತಿಗೆ ಶ್ರಮಿಸಿದರು. ಇದರ ಜೊತೆಗೆ, ರಾಜ್ಯ ಅಪೆಕ್ಸ್‌ ಬ್ಯಾಂಕ್‌, ಭೂ ಅಭಿವೃದ್ಧಿ ಬ್ಯಾಂಕ್‌, ಮಾರ್ಕೆಟಿಂಗ್‌ ಫೆಡರೇಶನ್‌ನ ಸದಸ್ಯರಾಗಿಯೂ ಸೇವೆ ಸಲ್ಲಿಸಿದರು. ತುರುವೇಕೆರೆ, ತಿಪಟೂರು, ತುಮಕೂರಿನ ವ್ಯವಸಾಯೋತ್ಪನ್ನ ಮಾರಾಟ ಸಮಿತಿಯ ಸದಸ್ಯರಾಗಿ ಹಾಗೂ ನಂತರ ಅಧ್ಯಕ್ಷರಾಗಿ ಕಾರ್ಯನಿರ್ವಹಿಸಿದರು. ಈ ಎಲ್ಲಾ ಚಟುವಟಿಕೆಗಳು ಅವರನ್ನು ಸಕ್ರಿಯ ರಾಜಕಾರಣದ ಕಡೆಗೆ ಸೆಳೆಯಿತು.

1967 ರಲ್ಲಿ ನಡೆದ ನಡೆದ ನಾಲ್ಕನೇ ವಿಧಾನಸಭಾ ಚುನಾವಣೆಯಲ್ಲಿ ತುರುವೇಕೆರೆ ವಿಧಾನಸಭಾ ಕ್ಷೇತ್ರದಲ್ಲಿ ಕಾಂಗ್ರೆಸ್‌ ಪಕ್ಷದ ಅಭ್ಯರ್ಥಿಯಾಗಿ ಸ್ಪರ್ಧಿಸಿ, 18,022 ಮತಗಳನ್ನು ಗಳಿಸಿ, 10,957 ಬೃಹತ್‌ ಮತಗಳ ಅಂತರದಿಂದ ವಿಜಯ ಸಾಧಿಸಿದರು. ಇವರ ವಿರುದ್ಧ ನಿಂತಿದ್ದ ಪಿಎಸ್‌ಪಿ ಪಕ್ಷದ ಅಭ್ಯರ್ಥಿ ಬಿ.ಭೈರಪ್ಪಾಜಿಯವರಿಗೆ 7,065 ಹಾಗೂ ಸ್ವತಂತ್ರ ಅಭ್ಯರ್ಥಿಯಾಗಿ ಸ್ಪರ್ಧಿಸಿದ್ದ ಡಿ.ಶಿವಣ್ಣ ಗೌಡ ಅವರಿಗೆ 3,830 ಮತಗಳು ಲಭಿಸಿತ್ತು. ಒಟ್ಟು 56,899 ಜನರು ಮತ ಚಲಾಯಿಸಿದ್ದರು. ಶಾಸಕರಾಗಿ ಕಾರ್ಯನಿರ್ವಹಿಸಿದ ಅವಧಿಯಲ್ಲಿ, ತುರುವೇಕರೆ ಕ್ಷೇತ್ರದ ಕೃಷಿ, ರಸ್ತೆ ಮೊದಲಾದ ಮೂಲಸೌಕರ್ಯ ಸೇರಿದಂತೆ ಜನರ ಜೀವನ ಗುಣಮಟ್ಟ ಏರಿಸುವಂತಹ ಶ್ರೇಯೋಭಿವೃದ್ಧಿಯ ಕಾರ್ಯಗಳನ್ನು ಮಾಡಿದರು.

ನಂತರ ಸರ್ವೋದಯ ಶಿಕ್ಷಣ ಸಮಿತಿಯ ಸಂಸ್ಥಾಪಕ ಕಾರ್ಯಕಾರಿ ಸಮಿತಿಯ ಸದಸ್ಯರಾಗಿ, ಕಾರ್ಯದರ್ಶಿಯಾಗಿಯೂ ಸೇವೆ ಸಲ್ಲಿಸಿದರು. ಮಾ.ಕೃ.ನರಸಿಂಹಯ್ಯನವರು ಸ್ಥಾಪಿಸಿದ ಹರಿಜನ ವಿದ್ಯಾರ್ಥಿ ನಿಲಯದ ಸದಸುರಾಗಿ ಕೂಡ ಕೆಲಸ ಮಾಡಿದರು. ಬಳಿಕ ತುರುವೇಕೆರೆ ತಾಲೂಕು ಬೋರ್ಡಿನ ಸದಸ್ಯರಾಗಿ, ಸ.ಶಿ.ಸಮಿತಿಯ ಸದಸ್ಯರಾಗಿ ಸೇವೆ ಸಲ್ಲಿಸಿದರು.

ಅವರಿಗೆ ಪತ್ನಿ, ಮೂವರು ಪುತ್ರರು ಮತ್ತು ನಾಲ್ವರು ಪುತ್ರಿಯರಿದ್ದರು.

1989 ರ ಜೂನ್‌ 29 ರಂದು ತಮ್ಮ 67 ನೇ ವಯಸ್ಸಿನಲ್ಲಿ ರಾಮಣ್ಣನವರ ದೇಹಾಂತ್ಯವಾಯಿತು. https://www.prajavani.net/district/tumakuru/%E0%B2%AE%E0%B2%BE%E0%B2%AF%E0%B2%B8%E0%B2%82%E0%B2%A6%E0%B3%8D%E0%B2%B0-%E0%B2%90%E0%B2%B5%E0%B2%B0%E0%B3%81-%E0%B2%B6%E0%B2%BE%E0%B2%B8%E0%B2%95%E0%B2%B0-%E0%B2%95%E0%B3%8A%E0%B2%A1%E0%B3%81%E0%B2%97%E0%B3%86-1985577

https://entranceindia.com/tag/turuvekere-mla-list/